**TIRGUS IZPĒTES NOTEIKUMI**

*Baltu ceļa ceļveža dizainam un maketēšanai*

Rīgā, 2022. gada 6. janvārī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874, e-pasts: alise.luse@kurzemesregions.lv |

1. **PAKALPOJUMS**
	1. Iepirkuma priekšmets ir Baltu ceļa ceļveža dizaina un maketēšanas pakalpojumi saskaņā ar tehnisko specifikāciju projekta Nr. LLI-447 “Starptautiskā kultūras tūrisma maršruta “Baltu ceļš” atpazīstamības veicināšana” (Izzini Baltus) (turpmāk – Iepirkuma priekšmets) ietvaros.
	2. Iepirkuma priekšmeta CPV kods: 78200000-9 (ar iespieddarbiem saistītie pakalpojumi).
	3. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	4. Iepirkuma priekšmets tiek finansēts no INTERREG V-A Latvijas - Lietuvas pārrobežu sadarbības programmas 2014.-2020. gadam līdzfinansētā projekta Nr. LLI-447 “Starptautiskā kultūras tūrisma maršruta “Baltu ceļš” atpazīstamības veicināšana” (Izzini Baltus).
	5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir saimnieciski izdevīgākais piedāvājums.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2022. gada 13. janvārim,** nosūtot aizpildītu pieteikuma formu (2. pielikums) un piedāvājumu uz e-pastu: alise.luse@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu un iepirkuma līguma noteikumiem.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas darba uzdevumam atbilstošāko piedāvājumu ar zemāko cenu.
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
		5. Tirgus izpētes veicējam ir tiesības slēgt līgumu tikai par daļu no kopējā darba apjoma.

1. pielikums

**TEHNISKĀ SPECIFIKĀCIJA**

**VISPĀRĒJS APRAKSTS**

Projekta “Izzini Baltus” mērķis ir palielināt apmeklētāju skaitu  Latvijas un Lietuvas pierobežas reģionos, attīstot izveidoto pārrobežu kultūras maršrutu “Baltu ceļš”. Projektu īsteno Kurzemes plānošanas reģions sadarbībā ar partneriem Lietuvā un Latvijā un tā mērķis ir palielināt apmeklētāju skaitu  Latvijas un Lietuvas pierobežas reģionos, attīstot izveidoto pārrobežu kultūras maršrutu “Baltu ceļš”.

Projekta ietvaros ir apsekoti vairāk kā 100 ar baltu vēsturi saistīti vai to raksturojoši objekti Latvijā un Lietuvā (dabas takas, pilskalni, svētvietas, muzeji, amatnniecības centri u.c.), sagatavotas objektu fotogrāfijas un apraksti iekļaušanai ceļvedī.

Plašāka informācija par projektu: <https://www.kurzemesregions.lv/projekti/turisms/izzini-baltus/> un [www.baltucels.lv](http://www.baltucels.lv).

**DARBA UZDEVUMS**

1. Ceļveža dizaina izstrāde

1.1. Izpildītājs nodrošina ceļveža dizaina izstrādi nolūkā veicināt tūrismu un popularizēt kultūras ceļu “Baltu ceļš”.

1.2. Ceļvedi plānots sagatavot trīs atsevisķās daļās (3 ceļveži) – par 3 dažādiem Baltu ceļa lokiem: kurši, zemgaļi, sēļi.

1.3. Izpildītājam sākotnēji jāizstrādā līdz 3 dažādi dizaina piedāvājumi vienam, visus trīs ceļvežus vienojošajam pamata dizainam, no kuriem Pasūtītājs izvēlas vienu, kuram tālāk jāsagatavo dizaina papildinājumi katram no trīs Baltu ceļa loku ceļvežiem (atšķirīgi elementi/krāsu gamma utml.). Ja Pasūtītāju neapmierina pretendenta iesniegtie dizaina varianti, pretendents nodrošina citu dizaina variantu izstrādi.

1.4. Ceļvedim jāparedz:

1.4.1. divi atvērumi (viens sākumā, viens beigās) ar ceļveža vispārīgo informāciju, t.sk. 2-8 fotogrāfijām;

1.4.2. trīs līdz četri standarta paraugatvērumi ar atsevišķiem Baltu ceļa maršruta objektu aprakstiem (pirmā atvēruma sākumā vispārīga info par konkrēto reģionu (fakti par Baltu vēsturi saistībā ar atbilstošo reģionu utml.), kam seko objektu apraksti (katrā atvērumā ~1-4 objekti). Katra objekta apraksts sastāv no objekta apraksta, to raksturojošiem apzīmējumiem, kontaktinformācijas, 1-3 fotogrāfijām. Atsevišķu objektu (piem., dabas taku) apraksti var sastāvēt arī no maršruta trasējuma vizualizācijas (Pasūtītājs nodrošina katra maršruta GPX failu tālākai izmantošanai dizainā) un kartes-shēmas ar citu tuvāko objektu atrašanās vietu punktiem.

1.4.3. divas Latvijas un Lietuvas kartes-shēmas (viena ar visu maršrutu “Baltu ceļš”, otra – tikai ar maršruta Kuršu loku), uz kurām jānovieto objektu atrašanās vietu punkti (atrašanās vietu punktus nodrošina Pasūtītājs tālākai izmantošanai dizainā) un stilizēta maršruta līnija, ar satura rādītāju ceļveža 1. un 2. vāka (priekšpuse) iekšlapas atvērumā un piktogrammu atšifrējumu uz ceļveža 2. vāka (priekšpuse).

1.4.4. Izpildītājam jāpiedāvā risinājumi vietas ietaupīšanai ceļvedī, grafiski/shematiski/ar piktogrammām/uz foto vai kā savādāk piedāvājot attēlot daļu no objekta apraksta tekstuālās informācijas (piem., dabas takas garums, pilskalna augstums, dižkoka apkārtmērs, dažādi apzīmējumi (suvenīru iegāde, ēdināšanas iespējas) utml.).

1.5. Izdevumu dizainā jāievēro Interreg Latvijas-Lietuvas pārrobežu sadarbības programmas 2014.-2020.gadam publicitātes un vizuālās identitātes prasības.

2. Maketa izstrāde

2.1. Pēc dizaina apstiprināšanas Izpildītājs sagatavo maketu (vienu latviski, vienu lietuviski) vienam ceļvedim – kuršu lokā. Tulkojumu nodrošina pasūtītājs.

2.2. Maketam jābūt sagatavotam formātā, kāds nepieciešams iespieddarbu uzsākšanai.

2.3. Izpildītājam jānodrošina iesūtītās tekstuālās informācijas latv. val. korektūra (kas ietver gan pareizrakstību, gan stilu). Izdevumā iekļaujamo pamatinformāciju (objektu apraksti, ievadteksti u.c. nepieciešamā informācija MS Word formātā un fotoattēli digitālā formātā) iesniedz Pasūtītājs. Ja rodas nepieciešamība papildus foto iegādei, Pasūtītājs ar Izpildītāju par to vienojas atsevišķi un norēķinās papildus.

2.4. Izpildītājam jānodrošina Pasūtītājam iespēju vismaz 3 reizes veikt iesūtītās tekstuālās informācijas redakcionēšanu.

2.5. Izpildītājam jānodrošina izdevumā iekļaujamo fotoattēlu apstrāde.

2.6. Maketa uzbūve, saturs un apjoms:

2.5.1. līdz 164 lpp (iekšlapas); brošūras izmērs 148 x 210 mm - A5 formāts, spirāļots ar metāla spirāli pa garāko malu;

2.6.2. Izdevuma 1. un 2. vāks (priekšpuse) pagarināts, A4 formātā, locīts, ar divām Latvijas un Lietuvas kartēm-shēmām iekšpusē (viena ar visu maršrutu “Baltu ceļš”, otra – tikai ar maršruta Kuršu loku), 1.vāka dizains attēlo materiāla būtību, ietver 1-5 fotogrāfijas, izdevuma nosaukumu attiecīgajā valodā;

2.6.3. Izdevuma 3. un 4.vāks (aizmugure) A5 formātā. Vāka dizains attēlo materiāla būtību, ietver 1-5 fotogrāfijas, programmas logo, apzīmējumu atšifrējumu, u.c. nepieciešamo informāciju par izdevumu.

2.6.4. Darba gaitā ceļveža uzbūve var tikt mainīta, atkarībā no informācijas apjoma par maršrutiem un ceļvedī ietveramo maršrutu skaita.

2.6.5. Pirms izdevuma nodošanas Pasūtītāja norādītam drukas darbu izpildītājam, Izpildītājs Pasūtītājam iesniedz galīgai saskaņošanai ceļveža pilna komplekta PDF failus;

2.6.6. Izpildītājs nodrošina izdevuma e-versijas sagatavošanu divām valodu versijām PDF formātā.

3. Vispārīgā informācija

Izpildes termiņš - līdz Pasūtītājs saskaņojis dizaina un maketa versijas ar iesaistītajiem projekta partneriem vai:

1) Ceļveža dizaina izstrādei – 20 darba dienas no līguma noslēgšanas dienas (dienas, kad Pasūtītājs veic iesūtīto dizaina versiju izskatīšanu, netiek skaitītas 20 darba dienu izpildes termiņā);

2) Maketa izstrādei – 30 darba dienas no izdevumā iekļaujamās pamatinformācijas saņemšanas dienas no Pasūtītāja katrā no izdevuma valodām (dienas, kad Pasūtītājs veic iesūtīto maketa versiju labošanu, netiek skaitītas 30 darba dienu izpildes termiņā).

1. pielikums
2. **PIETEIKUMS**

*Baltu ceļa ceļveža dizianam un maketēšanai*

1. Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

1. Pretendents apliecina, ka nav tādu apstākļu, kuri liegtu iesniegt piedāvājumu un pildīt Daba uzdevumā norādītās prasības.
2. Pretendents apņemas sniegt pakalpojumus saskaņā ar Darba uzdevumu.
3. Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.
4. Pretendents apliecina, ka tam ir nepieciešamie speciālisti un resursi, lai kvalitatīvi veiktu Darba uzdevumu.
5. **Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Baltu ceļa ceļveža dizaina un maketēšanas pakalpokumi |  |  |

1. **Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)